**ГЛОССАРИЙ**

1. **Корреляциялық талдау** – (латынша Correlatіo–арақатынас, байланыс, тәуелділік) корреляциялық қатынастармен байланысты айнымалылар арасындағы өзара тәуелділікті зерттеудің статистикалық әдістерінің жиыны.
2. **Латенттік талдау** – (латынша Latentіs–жасырын, көрінбейтін) жасырын айнымалыларды (белгілерді) және олардың арасындағы ішкі құрылымдық байланыстарын айқындаудың аналитикалық–статистикалық процедураларының жиынтығы.
3. **Факторлық талдау –** жасырын белгілер мен олардың пайда болу себептері және өзара байланыстарының ішкі заңдылықтарын айқындауға мүмкіндік беретін аналитикалық әдістер жиыны.
4. **Корреляция –** реалды бақыланған мәлімет, мысалы тәуелсіз өзгергіштіктің бөлігі бір мәнімен өзара байланысы жатады.
5. **Корреляциялық зерттеу –** адамдардың индивидуалды айырмашылықтары мен олардың мінез–құлқын сипаттайтын екі өзгергіштіктің ара – қатынасын зерттеу.
6. **Рангілік корреляция –** айнымалылар мәнінің өсу реті бойынша реттелінген өзарабайланыстарын бейнелейтін корреляциялық талдау әдісі.
7. **Корреляциялық коэффицент –** екі кездейсоқ шамалардың арасындағы бағыттылық пен дәреженің статистикалық көрсеткішінің өзара байланысы.
8. **Интеллект коэффициенті** (Іntellіgence Quotіen, ІQ) - интеллект тестерінің көмегімен өлшенетін тұлғаның интеллектуалды даму деңгейінің көрсеткіші «ІQ»- терминін 1912 жылы В.Штерн енгізген.
9. **Бөлу заңы** – варианталар мәні мен оларға сәйкес ықтималдықтар арасында байланыс орнататын математикалық арақатынас.
10. **Қалыпты үлестірім заңдылығы** – таңдау тобындағы шеткі мәндерге қарағанда арифметикалық ортаға жақын мәліметтердің жиі кездесуі. Ол графикалық тұрғыда қоңырау пішінді болады. Бұл үлестірім қисығы үш ғалымның: Де-Муавр (Англия,1733ж); Гаусс (Германия, 1809ж); Лаплас (Франция, 1812ж) заңдылықтарымен анықталынған.
11. **Биномалды бөлу** – берілген жағдайдың математикалық моделі.
12. **Болжау сызығы** – корреляциялы зерттеуде алынған екі өзгергіштіктің мәліметтерінің диаграммада шашырау сызығы.
13. **Q-критерийі** (Розенбаум)- екі таңдау арасындағы қандай да бір сандық өлшенген белгілер деңгейі бойынша айырмашылықты анықтау үшін қолданылатын статистикалық әдіс.
14. **U- критерийі (Манн -Уитни)** - шағын таңдаулар арасындағы айырмашылықты айқындау үшін қолданылатын статистикалық әдіс.
15. **Н- критерийі** (Крускал–Уоллис) - бір мезгілде 3, 4 және оданда көп таңдау тобы арасындағы қандайда бір белгілік дәрежелердің айырмашылығын бағалау үшін қолданылатын статистикалық әдіс.
16. **S-тенденциялар критерийі** (Джонкир) - 3 және одан көп таңдауларды салыстыру кезіндегі бір таңдаудан екіншіге өту жағдайындағы белгілердің өзгеру тенденцияларын айқындау үшін пайдаланылатын статистикалық әдіс.
17. **2 X-критерийі (Пирсон)** белгілердің эмпирикалық үлестірімін теоретикалық үлестіріммен салыстыру үшін және бір ғана белгінің 2 –ден кем эмпирикалық таралымын салыстыру үшін пайдаланылатын статистикалық әдіс.
18. **sr- рангілік корреляциялар коэффициенті** (Спирмен) критерийі - екі белгінің не екі профильдің (иерархия) белгілерінің арасындағы корреляциялық байланыстың бағытын және күшін анықтауға арналған статистикалық әдіс.
19. **G- белгілер критерийі** - зерттелінетін белгінің жылжуының жалпы бағытын анықтау үшін пайдалынады. Ол таңдаудағы белгілік мәндердің бір өлшемнен екіншіге өтуіндегі өзгеру бағытын (жақсару, жоғарылау, күшею немесе өзгеру, төмендеу, әлсіреу) анықтауға мүмкіндік береді.
20. **2 r X - критерийі (Фридман)** - бір таңдаудағы зерттелушілердің 3 немесе одан көп жағдайларда өлшенген көрсеткіштерін салыстыру үшін пайдаланылады.
21. **L- тенденциялар критерийі (Пейдж)** - бір таңдаудағы зерттелушілердің 3 немесе одан көп жағдайларда өлшенген көрсеткіштерін салыстыру үшін арналған статистикалық әдіс.
22. **m - Биномиалды критерийі -** қандай да бір әсердің кездесу жиілігінің теоретикалық немесе берілген жиіліктегі эмпирикалық кездесу жиілігімен салыстыру үшін пайдаланылатын статистикалық әдіс.
23. **T- критерийі (Вилкоксон)** - бір таңдаудағы зерттелушілердің екі түрлі жағдайда өлшенген көрсеткіштерін салыстыру үшін қолданылатын статистикалық әдіс.